
Üdvözöljük Álomvölgyben és pihentető időtöltést kívánunk vendégeinknek !

1. A szállásra történő regisztrációkor, illetve a táborba érkezéskor a honlapunkon és a szobákban elhelyezett házirendet vendégeink által elfogadottnak tekintjük. 
2. A regisztráló (fizető) vendégünk egy személyben felelősséget vállal mindazokért a vendégekért, melyeket ő jelent be (téríti költségeit).
3. A lakó- és pihenőterületekre az érkezés és a távozás kivételével gépkocsival tilos a behajtás. A gépkocsikat egyéb esetben kérjük a parkolóban hagyni.
4. Az épületek, szobák kulcsait a recepcióstól vagy gondnoktól  veheti át a csoport vezetője (felelősséget vállaló személy), melyet ugyanide kérjük hiánytalanul leadni távozás előtt.
5. Érkezéskor kérem jelezze, ha valami hiányosságot talál (takarítás, melegvíz, hiányos evőeszköz, hibás bútor, stb.), hogy minél előbb orvosoljuk. 
6. A szobát az érkezők létszámnak megfelelően rendeztük be. Kérjük ne rendezze át a bútorokat, ha mégis ez szükséges kérjük bízza ránk. 
7. Falra, tárgyakra rajzolni, ragasztani vagy beléjük szöget ütni, átalakítani tilos!
8. Az ágyakon a lepedő használata kötelező. Amennyiben ágyneműt igényeltek, azt felhúzva találják. Ha érkezés után gondolják meg magukat, akkor az ágyneműt kérjük húzzák fel. Távozáskor nem kell leszedni. Az ágynemű használatot kijelentkezéskor a mindenkori árjegyzék alapján számlázzuk.
9. A konyhai eszközök használata csak nagykorúak által lehetséges. A felügyelet nélkül hagyott gyermekek esetén a sérülésekért, károkért a felelősség a felnőtt kísérőket terheli.
10. Távozás előtt a használt eszközöket kérjük elmosogatni. A hűtőgépből a maradék ételeket kiüríteni szíveskedjenek.
11. Távozáskor a szobákat, közös helységeket abban a minőségben és elrendezésben kérjük átadni, ahogy érkezéskor találták.
12. Távozáskor a recepciós vagy gondnok ellenőrzi a szobák állapotát. Az esetleges károkért, hiányokért a javítási vagy az eszköz újrabeszerzési értékéig terjed a felelősségvállalás. 
13. Tartózkodásuk idején amennyiben megtelik a szemetes, a szemetes zsákot kérjük az ajtó elé helyezni. Új szemeteszsákokat a konyhaszekrényben találnak. Távozás után a szemetest mi ürítjük.
14. Kérjük óvják a környezetet azzal, hogy a vizet fölöslegesen nem folyatják, az elektromos fogyasztókat használat után kikapcsolják.
15. A gyermekek kísérői gondoskodnak a gyermekek testi épségéről. Felhívjuk a figyelmet, hogy a tábor területe zárható. Amennyiben igénylik a kapuk zárását a gyermekek védelme érdekében, akkor ezt külön jelezzék. Ennek hiányában a kapukat nap közben nem zárjuk (kivéve a medencetérhez vezető kapukat, melyeket kérésre nyitunk ki).
16. Az udvaron található játékok, kerti bútorok, sportpálya, sporteszközök, erdei utak, hidak csak saját felelősségre használhatók. Kiskorú gyerekeket ne hagyják felügyelet nélkül!
17. Elkerített területekre belépni (vagy ahol veszélyre utaló tábla van elhelyezve) a balesetveszély elkerülése érdekében tilos! Szükség esetén is csak külön engedély birtokában lehet.
18. Elsősegély felszerelés a recepciósnál vagy gondnoknál érhető el.
19. Kérjük, hogy ügyeljenek a csendre a többi vendég és az erdei állatok nyugalma érdekében.
20. Dohányozni a szobákban tilos! A szabadban kérjük, hogy az elhamvadt csikket csak a szemetesbe dobják.
21. Állatot a tábor területére hozni, illetve a lakóhelységbe vinni csak előzetes bejelentés és engedély alapján lehetséges. Az engedély birtokában sem lehet a testi épséget vagy közegészséget veszélyeztető állatot a területre behozni. Az állatok által okozott esetleges károkért teljes mértékben a gazda ill. a kísérő tehető felelőssé.
22. Szabadtéri tűzgyújtási igényét kérjük jelezze. A gondnok megmutatja a kijelölt tűzrakó helyet és tűzifát biztosít. Bogrács vagy egyéb eszköz szabadtűzi ételkészítéshez igényelhető. 
Az eszközöket használatuk követően azonnal, tisztán kérjük vissza. 
A tűzrakó hely tisztaságáról gondoskodjunk. Az oda elhelyezett szemetesbe kétfelé válogatva, szelektíven gyűjtsük a hulladékot: háztartási szemét ill. újrahasznosítható anyagok (csak üres csomagolóanyagok, palackok).
23. Sporteszközök a recepción, gondnoknál igényelhetők.
24. [image: ]WIFI használat: csak korlátozott sávszélesség és adatátvitel lehetséges. A jelszót bejelentkezésnél megkapja. 

